શીર્ષક: FATF Report : ઇમરાન ખાનના પ્રયત્નોને આ અહેવાલથી લાગી શકે છે મોટો ઝટકો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એપીજીએ મની લૉન્ડરિંગ પર પોતાનો રિપોર્ટ ફાયનાન્સિયલ ઍક્શન ટાસ્ક ફૉર્સ (એફએટીએફ)ની બેઠકના 10 દિવસ પહેલાં રજૂ કર્યો છે. 

આ બેઠકમાં જ આ રિપોર્ટના આધારે પાકિસ્તાન ગ્રે લિસ્ટમાં યથાવત્ રહેશે કે કેમ એ અંગે નિર્ણય લેવાશે. 

એપીજીના રિપોર્ટ બાદ એફએટીએફની બેઠકમાં પાકિસ્તાનને ગ્રે લિસ્ટમાં જ રખાય તેવી શક્યતાઓ વધી ગઈ છે.

એપીજી રિપોર્ટમાં જણાવાયું છે કે પાકિસ્તાને સંયુક્ત રાષ્ટ્ર સુરક્ષા પરિષદના પ્રસ્તાવ ક્રમાંક 1267 હેઠળ ઉગ્રવાદી સંગઠનો વિરુદ્ધ કડક કાર્યવાહી કરી નથી. એફએટીએફની આ બેઠક 13 અને 18 ઑક્ટોબરના રોજ થવાની છે.

આ રિપોર્ટ પાકિસ્તાનના વડા પ્રધાન ઇમરાન ખાનને નિરાશ કરી દે એવી છે. 27 સપ્ટેમ્બરના રોજ સંયુક્ત રાષ્ટ્રની સામાન્ય સભાને સંબોધતી વખતે  ઇમરાન ખાને ભારત પર દોષારોપણ કર્યું હતું કે તે પાકિસ્તાનને એફએટીએફની બ્લૅક લિસ્ટમાં સામેલ કરાવવાના પ્રયત્નો કરી રહ્યું છે.

ઇમરાન ખાને કહ્યું હતું કે, "ભારત પાકિસ્તાન આર્થિકરૂપે દેવાળિયું થઈ જાય એવું ઇચ્છે છે. અમે ભારત સાથે શાંતિવાર્તા શરૂ કરવાનો પ્રયત્ન કરતા રહ્યા અને ભારત પોતાના ઍજન્ડામાં લાગેલું રહ્યું."

જોકે, એફએટીએફ પાકિસ્તાનને બ્લૅકલિસ્ટ કરશે, એવી શક્યતા નહિવત્ છે. હાલ એફએટીએફનું પ્રમુખપદ ચાઇનીઝ બૅન્કર શિંજામિન લિયૂ પાસે છે અને કહેવાઈ રહ્યું છે કે આ પાકિસ્તાન માટે રાહતના સમાચાર છે.

પાછલાં કેટલાંક અઠવાડિયાં દરમિયાન તુર્કી અને મલેશિયા પ્રત્યક્ષપણે  કાશ્મીર મુદ્દે પાકિસ્તાનના સમર્થનમાં આવ્યાં છે. 

એફએટીએફ મામલે પણ પાકિસ્તાનને આ બંને દેશોની મદદ મળે તેવી શક્યતા છે.

જૂન, 2018માં જ્યારે પાકિસ્તાનને ગ્રે લિસ્ટમાં મુકાયું હતું ત્યારે ચીન અને તુર્કીએ જ પાકિસ્તાનને બ્લૅકલિસ્ટમાં જતું બચાવવામાં મદદ કરી હતી. 

આખરે ચીને પાકિસ્તાનને લઈને પોતાની આપત્તિ પાછી ખેંચી લીધી હતી.

'મને પહેલી વખત લાગ્યું કે હું મુસલમાન છું'

એફએટીએફ શું છે?

એફએટીએફ એક આંતરરાષ્ટ્રીય સંસ્થા છે, જેની સ્થાપના જી7 દેશોની પહેલના કારણે 1989માં કરાઈ હતી. આ સંસ્થાનું મુખ્યાલય પેરિસમાં છે, જે આખી દુનિયામાં થઈ રહેલી મની લૉન્ડ્રિંગનો સામનો કરવા માટે નીતિ બનાવે છે.

વર્ષ 2001માં આ સંસ્થાએ પોતાની નીતિઓમાં ઉગ્રવાદને કરાતી નાણાકીય સહાયને પણ સામેલ કરી હતી. 

આ સંસ્થા આંતરરાષ્ટ્રીય નાણાકીય પ્રણાલીને યોગ્ય રીતે જાળવવા માટે નીતિ બનાવે છે અને તેને લાગુ કરાવવાની દિશામાં કાર્ય કરે છે.

આ સંસ્થાના કુલ 38 સભ્ય દેશ છે. જેમાં ભારત,...